**Åbent brev til kommunalbestyrelsen i Vordingborg Kommune**

**Kære politikere.**

**Vedr. Spildevandsrensning i det åbne land**

**I har udsendt varsel om påbud om spildevandsrensning til 78 husejere i oplandet til Tubæk å, et varsel om påbud som I vil sende til 1300 yderligere husejere i kommunen indenfor de næste 5 år. Påbud som vil koste hver husejer op til 100.000 kr. og en samlet udgift på omkring 125 millioner kroner, uden, at det er sandsynliggjort at disse udgifter bidrager til et bedre vandmiljø.**

**Det syntes jeg lyder voldsomt, så jeg vil stille jer følgende spørgsmål: Kan I med god samvittighed svare ja til den enkelte husejer om, at inden I varsler et påbud, har I sat jer grundigt ind i, og sikret jer, at jeres egen beslutning, som den er beskrevet i kommunes "Administrationsgrundlaget for spildevandsrensning i det åbne land" er blevet efterlevet?**

**For en sikkerheds skyld nævner jeg den her:**

***\*At før der træffes beslutning om at give et påbud til en ejendom om forbedret***

***spildevandsrensning efter Miljøbeskyttelseslovens §30, vil der altid blive foretaget***

***en konkret måling af den kemiske tilstand i det berørte vandområde.***

***\*At på baggrund af de konkrete målinger skal der ske en vurdering som skal påvise, at tilstanden i vandområdet er forringet som følge af udledning af husspildevand og en vurdering af, om rensning af husspildevand vil bidrage væsentligt til at et vandområde opnår dets målsætning.***

***\*At der skal foretages en vurdering af, om der er billigere foranstaltninger der kan opnå samme forbedringer.***

**Jeg ved, at I alle vil få tilsendt en dyberegående redegørelse som belyser nogle af de problemstillinger og løsningsforslag som en arbejdsgruppe under Landsbyforum har**

**udarbejdet, og tidligere fremlagt for Klima og Miljøudvalget.**

**Når I har læst redegørelsen og inden I svarer på mine spørgsmål, anbefaler jeg, en tur i eftertænksomheden.**

**Mogens Bengtsson**

**Holtegårdsvej 13, Bissinge**

**4780 Stege**